Notitia werpitionis quæ facta est Cluniaco ante presentiam domni Odilonis, reverentissimi abbatis ejusdem loci, et aliorum fratrum. Proclamabant enim se diutius de quodam clerico, nomine Maiolo, qui tenebat mansum in Arenciaco, quem Ingelardus et uxor sua dederunt Sancto Petro. Ipsum mansum vuerpivit ipse Maiolus Sancto Petro et fratribus eidem deservientibus. Si quis contra hanc vuerpitionem aliquam litem inferre voluerit, omni maledictioni subjaceat, et cum Sancto Petro in die judicii luctaturus conveniat, nisi cito ad emendationem venerit. Actum Cluniaco. S. Maioli, qui hanc vuerpitionem fecit. S. Adoardi. S. Wiberti. S. Siguini. S. Stephani. S. Heldini. S. Ornadi. S. Joceranni clerici. S. Drogonis. S. Bernardi. S. Erlei. S. Milonis. S. Adoardi. Data mense februarii, regnante Hugone rege anno VIIº.